Fes el test: Com saber si portes una vida realment saludable? | ets el que menges\nEL TEST SALUDABLE\nFES EL TEST ARA!\nSegueixes una alimentaciósaludable?\nNo sempre és fàcil contestar aquesta pregunta. De fet, com podem saber si la nostra alimentació és saludable? Amb aquest test, l'equip de dietistes d’Etselquemenges t'ajudarà a sortir de dubtes i a obtenir el resultat que et pugui ajudar a millorar la teva salut.\nAl test, et farem preguntes com...\nQuins greixos menges habitualment?\nCada quant menges fonts vegetals d'omega-3?\nMenges proteïna cada dia?\nLes teves respostes et permetran saber en quines àrees has de millorar els teus hàbits.\nPer això, un cop contestis el TEST, rebràs la primera\nGUIA ETSELQUEMENGES, Gratis!\nUn full de ruta complet i pràctic per començar a millorar el teu estil de vida, DES D’AVUI!\nEn aquesta guia trobaràs els 13 hàbits claus que has de seguir per alimentar-te bé: aliments i nutrients que no poden faltar al teu rebost, pràctiques culinàries que hauries d’incloure en el teu dia a dia i molts trucs que des d’avui t’ajudaran a millorar la teva salut.\nHi ha qui té una percepció quelcom millor de com es cuida. Amb aquest test, el nostre equip de dietistes t’ajudarà a sortir de dubtes i a obtenir el resultat que et pot ajudar a millorar la teva salut.


T'imagines un cap de rinoceront amb cos de grill, un camell amb ales de musclo o un elefant amb potes d'insecte? Vine al Museu Dalí i, a més de conèixer els animals en les obres de Salvador Dalí, podràs...\nBusca els tresors!\nImagina't un barret amb calaixos ple de tresors. La Marta i la Petra en tenen un al Museu Dalí de Figueres. amb els tresors de Salvador Dalí: rellotges tous. mosques, musclos, semprevives... Al final de la visita realitzarem un...\nL'Helena viu a Figueres, al costat del Museu Dalí. Li agrada jugar amb els seus amics a explicar somnis, però fa dies que està molt trista perquè no pot somiar. "El senyor Dalí segur que...\nL'ull de mosca\nEs tracta d'una visita per als grups de primària que han visitat el museu recentment. El redescobrim a través de l'ull de la càmera fotogràfica tot experimentant amb eines visuals (monoculars, lupes, ulleres,...\nConeixerem l'obra de Salvador Dalí a través dels retrats que va pintar, i amb la càmera de fotos farem els nostres propis retrats i descobrirem què expressen.\nPosa't en la pell de Dalí, mira a través dels seus ulls i descobreix els sorprenents universos amagats dins del Teatre-Museu Dalí! Experimenta, mitjançant jocs visuals, les capacitats i possibilitats que tens de...


Reflexions d’un diumenge al vespre ... - TOTLLEIDA\nReflexions d’un diumenge al vespre …\nEscrit per Joan Ramon Buixadera\nPer Joan Ramon Buixadera Última actualització Abr 9,2019\nApa, adéu cap de setmana! Tant com tardes a arribar i, quan ho fas, prest te’n vas. Somriu la lluna, sorneguera des del cel. Queda tan poc del diumenge …\nTantes coses que deixem per poder fer-les quan arribi el dissabte i, un cop arriba, totes no hi caben. Ves, què hi farem! D’aquí a cinc dies en tindrem un altre. Qui no es conforma és perquè no vol. Allò que fem, si més no, és trencar amb la rutina dels altres dies. I això és important. Demà, quan arribi Sant Tornem-hi, la roda que es va aturar divendres es tornarà a posar en marxa.\nEl record de les activitats lúdico-festivo-esportives sempre quedarà. El retrobament de la gent amb qui les compartim sempre és agradable, i els esforços i el cansament no són tan durs amb una bona companyia. Una estona de conversa entre mig de camps i arbres fruiters, mentre les cames van fent, esdevé un plaer enorme i una càrrega d’energia inestimable pels dies que han de venir.\nAquest matí, ben d’hora, recelós de com em respondria a l’esforç i la caminada, el peu esquerre, he participat en la marxa del Segrià. Al final, tot ha anat bé. Això m’encoratja, i molt, per a la propera marxa, d’aquí a quinze dies. Finalment, després de molt cabilar, crec que he descobert l’origen i la causa de les doloroses molèsties. I, com que dels errors se n’aprèn, ho tindré molt en compte, d’ara endavant.\nApa, a descansar!\nJoan Ramon Buixadera 121 posts 0 comments\nCarme Ribes serà la cap de llista d’Ara Miralcamp – AM’ les properes eleccions municipals del mes de maig\nEl paer en cap assenyala que el Garrotín forma part del nostre patrimoni cultural i cal protegir-lo, promocionar-lo i projectar-lo, perquè és un clar exponent de la convivència a Lleida\nLa SGEAF elabora un document amb les mesures per realitzar amb seguretat les…\nEl lleidatà Pol Llinas es proclama campió del Karel Challenge 2020\nPREGÀRIA A LA MARE DE DÉU.\nDiari dels mitjans d’informació i comunicació Núm. 213


Rockin’ in the Free World – Lo bloc\nEls U2 i els Pearl Jam es van juntar a l’escenari i en van tocar una de Neil Young, Rockin’ in the Free World.\nBono va batejar la banda com U Jam, nom no gens original però que sóna bé. He buscat per internet a veure si havia res més que haguessin tocat junts, però tothom (Jordi Tardà; aquest blog; aquest diari australià, on podeu veure algunes fotografies; o el Channel V també australià) menciona només la interpretació de Rockin’ in the Free World, o sigui que suposo que el que va passar és que Bono, Larry Mullen i The Edge van sortir a l’escenari en els bisos de l’actuació dels Pearl Jam dins del festival Make Poverty History i van tocar només aquesta cançó.\nTot i que la Wikipedia explica un origen polític i patriòtic de la cançó, hi ha molta ironia i crítica en el seu si. D’entrada, la lletra (que podeu trobar en castellà aquí) parla més aviat dels problemes que es pateixen a l’interior dels Estats Units que no pas de les seves relacions internacionals. Per altra, la violència (Crime in the City), el medi ambient (Greendale), o les drogues (The Needle and the Damage Done) han estat de sempre temes objecte de l’interès i el talent compositor de Neil Young. Tot i que després dels atemptats de les torres bessones va haver-hi ràdios i gent que intentaven associar aquesta cançó a l’atemptat i fer un ús patriòtic, Neil va preferir interpretar Imagine (sí, la de Lennon) al concert d’homenatge a les víctimes.\nMoltes vegades s’ha associat a Neil Young amb posicions republicanes i conservadores, com per exemple quan va fundar Farm Aid, quan va lloar la política exterior de Reagan o quan va afirmar que per a defensar la llibertat calia fer alguns sacrificis, recolzant l’actual llogater de la Casa Blanca. Però, tant lletres com aquesta com àlbums com Living With War ens mostren un pensament polític no tant dretà. Classificar la gent és un esport molt difícil i m’imagino que li haurà fet gràcia que aquest cover hagi estat a un festival d’aquest caire.\nRockin’ in the Free World va aparèixer per primer cop al seu àlbum Freedom, autèntica obra mestra, on obre el CD amb una versió acústica i el tanca amb una d’elèctrica, a quina millor. Si no teniu aquest CD no sabeu el que us perdeu, però us podeu fer una idea de com sonen les versions originals del tema veient aquesta altra interpretació acústica en directe, o el videoclip original, de la versió elèctrica (les imatges del qual, per cert, recolzen la interpretació social de la lletra).\nLa versió dels U Jam no està gens malament. Qui més cops n’ha fet covers és Pearl Jam precisament, tot i que gent com Joe Satriani, Jon Bon Jovi, grups amateurs i aficionats diversos també l’han tocada.\n1 Desembre 2006 4 Juny 2008 Ivanmúsica, Neil Young, Pearl Jam, U2\nAnterior Entrada anterior: Què, qui, perquè\nSegüent Entrada següent: Famoses darreres paraules


Comença el 2012 amb energia\nEt convidem a començar el 2012 de la millor manera possible: viatjant, anant a museus i teatres o simplement fent una mica d’esport.\nJa podeu accedir a totes les promocions d’aquesta setmana. I recordeu que pel fet de ser col·legiats us podeu beneficiar d’importants avantatges exc [...]\nSi no encara no teniu els regals per aquest Nadal, us donem idees. El Col·legi us ofereix les millors obres de teatre per aprofitar al máxim aquest dies de festa al millor preu.\nA més us presentem algunes alternatives per als tradicionals sopars de nadal i cap d’any. No teniu excusa [...]\nLa Festa, que començarà a les 10:30 hores, comptarà entre altres [...]\nAperitiu de Nadal 2011\nCom cada any, el Col·legi Oficial de Gestors Administratius de Catalunya, organitza el tradicional aperitiu de Nadal, per celebrar aquestes festes.\nL’aperitiu d’enguany, tindrà lloc el proper 16 de desembre, a les 13 hores, a l’Hotel Catalonia Plaça Catalunya, de Barcelona.\nGaudeix d'aquestes festes\nSi no saps que regalar aquest Nadal, regala cultura. El Col·legi us ofereix les millors obres de teatre per aprofitar al máxim aquest dies de festa al millor preu.\nA més et presentem algunes alternatives per als tradicionals sopars de nadal i cap d’any. No tens excusa per quedar-te a [...]\nUs recordem que és imprescindible inscriure’s prèviament, j [...]\nAprofiteu el pont\nAquest desembre ve carregat de plans per gaudir al màxim del vostre temps de lleure. Us proposem exposicions, museus, viatges, música i molts més plans per aprofitar aquest llarg pont que s’apropa.\nI recordeu que pel fet de ser col·legiat us podeu beneficiar d’importants avantatge [...]


Nou espai per la Cooperativa Catalunya – Associació d'Ajut per a Nens de Nicaragua\nNou espai per la Cooperativa Catalunya\nUs passo les fotos de l’espai reformat per l’ajuntament de Cusmapa, que s’ha destinat a esbarjo i a “eventos” en ple centre de la població. Aquí és on hi tenim el quiosc, que podreu veure amb detall i del que ja us vaig parlar fa poc temps. La resta és un entorn enjardinat amb un monument al P. Fabretto (que ja hi era abans de la reforma)). El P. Fabretto es considera com el fundador del poble (fa uns 70 anys), ja que les cases es van anar aglutinant al voltant del refugi per criatures abandonades que ell va crear. El proper dia 23 es farà la inauguració oficial amb una gran fira on les mares de la cooperativa vendran els seus productes (estan treballant amb totes les ganes, tal com veureu a unes altres fotos del taller de costura). La inauguració caurà, “casualment”, en plena campanya d’eleccions municipals. L’oportunisme polític és moneda corrent a tot el món. Us en passaré el reportatge.\nUn últim comentari. No deixeu de contrastar la modernitat i la pulcritud d’aquestes instal·lacions i de les insta·lacions que la organització P. Fabretto ens permet utilitzar per a les nostres activitats, amb el que us mostraré properament, tot referint-me al recorregut que hem fet pels poblats indígenes. Us esgarrifareu.


Debat a dos i mig (Mònica Planas)\nMÒNICA PLANAS 23/11/2012 00:00\nDebat a tres a 8TV a proposta de Pere Navarro. Alícia Sánchez-Camacho es va contraprogramar a ella mateixa sortint per TV3 i a 8TV a la vegada. Alliberats de la tirania dels ordres de representativitat van donar una privilegiada centralitat i frontalitat de pantalla a Artur Mas. Els faristols eren massa alts i, de mica en mica, aquesta alçada va anar condicionant un enquadrament televisiu molt lleig i estàtic. Un pla tancat a l'altura del pit que els tallava els braços i les mans. El moment cartró ploma amb el pla d'estalvi de la Camacho ens va recordar el desastre de la improvisada subcarpeta de Navarro a TV3. Però ella ho va superar amb la flagrant errada de la suma. No només anava fluixa de matemàtiques. Els seus "namés", "dir-lis" i "tenir que" semblaven una aposta pel bilingüisme simultani. On va donar la nota la Camacho va ser en la impertinència. Es va acarnissar especialment amb Pere Navarro. Li va dir que era poc educat i després li va llançar un "Vostè és allò que en diuen molt cansino ". Mas no es va quedar curt: "Li han preparat molt malament els papers, senyor Navarro" o "Vostè està una mica agre".\nEn els enfrontaments Mas-Camacho partien en dos la pantalla. I només se sentia de fons la tos d'un Navarro fora de joc. Va acabar fins i tot pidolant atenció a la popular. Cuní, cofoi. Els instants de pugna els moderava amb condescendència perquè, en el fons, aquestes escenes li produeixen una satisfacció televisiva important. Cuní va fer bé de canviar-se la corbata després de presentar el 8 al dia . En el debat hauria coincidit de model amb Artur Mas. En el minut final Mas estava suat. I l'"amics i amigues" de Navarro pretenia esborrar el " simiribonanit ". Vam patir pels esforços de memòria que va fer el socialista. Cuní va clausurar explicant-nos la pel·lícula de després. Addicte a l'oratòria. Al final vam pensar que el socialista devia estar penedit d'haver proposat el debat.


Primeres imatges de la segona filla de Marc Bartra i Melissa Jiménez\nAquest passat 25 d'abril va néixer a Sevilla la filla de la parella\ndissabte, 28 d’abril 2018 - 16:21h | Actualitzat a 28/04/2018 17:47h\nImatge de Marc Bartra i Melissa Jiménez abandonant la clínica amb la seva filla en braços | CEDIDA\nAquest passat 25 d’abril va néixer la segona filla del futbolista Marc Bartra i la periodista Melissa Jiménez. El futbolista va anunciar el naixement a través de les seves xarxes socials, i a l'endemà la periodista publicava la primera imatge de la seva filla citant una frase de l’escriptor del 'Petit Príncep' Antoine de Saint-Exupéry.\nEls pares van sortir de la clínica mot feliços amb el seu bebè als braços. La periodista va gaudir d’un bon embaràs i va marxar de la clínica amb un somriure. La seva primera filla, Gala, que ja té dos anys i mig, s’ha quedat a casa esperant l’arribada de la seva germana.\nImatges de la petita\nLa petita Abril ha nascut a Sevilla, on Marc i Melissa es van mudar a finals de gener d’aquest any després del fitxatge del futbolista pel Betis. La parella va haver de fer les maletes per marxar de Dortmund després d’un any i mig vivint a Alemanya, però amb ganes de tornar a Espanya, on es van casar l’estiu passat.\nLa parella va abandonar l’hospital Viamed Santa Ángela de la Cruz al voltant de les 19 hores de la tarda degut a unes proves d’última hora , ja que estava programat que poguessin marxar a casa amb la petita a primera hora del matí.\nA finals del passat desembre la parella va anunciar a través de les xarxes socials que augmentarien la família: «després d’aquest any rebent tot el suport per part vostre, m’agradaria tancar aquest 2017 compartint amb vosaltres una notícia il·lusionant i bonica. Meli i jo estem esperant una altra princesa».\nAmb l’arribada de la petita, la parella celebra els seus quatre anys de relació i un any de matrimoni. Encara que el jugador del Betis confessa que li hagués agradat més tenir un nen, sempre s’ha mostrat encantat amb la idea de conviure amb 3 dones a casa.


Inici de la segona volta amb la necessitat de vèncer el Martinenc | BonDia Diari digital d'Andorra.\nDj., 24/01/2013 - 18:14\nInici de la segona volta amb la necessitat de vèncer el Martinenc\nComença el segon tram de la temporada. I l’FC Andorra l’enceta diumenge al camp d’un dels equips que està lluitant per ser a la zona alta de la classificació, l’FC Martinenc. Després de tres derrotes consecutives, els tricolors necessiten guanyar davant el perill d’entrar en posicions de descens.\nL’equip arriba a la cita després de no haver jugat el cap de setmana passat amb la UD Vista Alegre a causa de la neu acumulada a Aixovall. A més, els dies abans no es va poder entrenar com és habitual, i fins i tot ho va haver de fer sota cobert. I a més a més els resultats no han acompanyat en últimes jornades, en què ha sumat tres derrotes consecutives. Tot aquest seguit de circumstàncies fa que siguem “en un dels moments delicats de la temporada. Necessitem guanyar”, assenyala l’entrenador, Justo Ruiz.\nL’empresa serà difícil, però aquest és l’objectiu. “El camp i el rival són complicats. Acaba d’empatar amb el líder i si volen ser a dalt no poden punxar més a casa seva.” En l’últim partit el Martinenc, que ocupa la cinquena posició, va empatar a dos amb l’FC Ascó, remuntant un 0-2 en contra. El més important és sumar i “no farem un plantejament defensiu perquè no som un equip per jugar així per la gent que tenim. El més important serà mantenir la porteria a zero i aprofitar alguna de les oportunitats que tindrem”.\nPerquè d’ocasions segur que se’n generaran. “Jugarem en un camp estret i on és fàcil arribar a la porteria contrària, així que serà un partit en què s’aprofitaran les segones jugades i haurem d’estar especialment concentrats en les jugades d’estratègia” per les característiques del terreny de joc. Els tricolors tindran les baixes dels lesionats Lima, Pujol i Mejías. Sebas tampoc no podrà jugar el partit per assumptes personals.


Idees de suèter de Nadal lleig i consells per a festes - Llar I Família\nPrincipal Llar I Família Idees de suèter de Nadal lleig i consells per a festes\nAmb tot el bullici de la temporada de vacances, és divertit prendre un descans i participar en una de les seves tradicions més ximples: el lleig jersei de Nadal. Aquí teniu algunes idees de bricolatge per a la creació de jersei i la planificació de l’esdeveniment perfecte. És increïble el que podeu aconseguir amb uns quants articles d’elaboració econòmics, cola de tela i una bona aportació de creativitat.\nIdees de jersei\nQue nevi - Tot el jersei. Penseu en boles de cotó, brillants platejats i escenes hivernals.\nRudolph el nas del nas vermell - Tenia el nas molt brillant, just al mig del jersei, juntament amb les cornes i uns ulls de goma molt grans. Fins i tot podeu afegir un nas vermell amb bateria que s’il·lumini.\nO Arbre de Nadal - Alguns de nosaltres encara tenim un d’aquests jerseis al fons dels armaris que portàvem realment als anys 80. És possible que vulgueu treure les vostres antigues fotos de Nadal per demostrar-les. Un gran gran arbre verd amb molts adorns petits i penjants sempre és un èxit.\nFeu una llista i comproveu-ho dues vegades - Comparteix algunes rialles sobre qui ho fa a la llista entremaliada i agradable que es mostra al jersei.\nEmbolicar - Sigues el teu propi regal. Utilitzeu diverses cintes, corbates i fins i tot paper d’embalar per convertir-vos en el regal perfecte.\nSigues el teu propi globus de neu - Aquesta pot ser una opció fantàstica per passar el jersei sense haver de fer-ho malbé per més endavant. Tots els articles brillants necessaris per crear el globus de neu es poden col·locar dins d’una bossa de plàstic gran i transparent (o fins i tot un gran contenidor de plàstic) i després col·locar-la sobre la roba.\nJingle tot el camí - Feu una entrada amb un jersei de campanes que generi soroll i molta alegria nadalenca.\nTot és alegre i brillant - Il·lumina el jersei amb llums centellejants que funcionen amb bateria: es poden escampar per una forma d’arbre de Nadal, una corona de flors o una porta d’entrada acollidora.\nFrosty el ninot de neu - Tallar i enganxar grans cercles de feltre blanc o un altre material de cotó esponjós per al cos, dissenyar uns ulls captivadors i no oblidar un nas extra gran en forma de pastanaga. Una bufanda acollidora i un barret de copa completaran l’aspecte.\nSorpresa de butxaca - Creeu un jersei amb diverses butxaques plenes de regals, rens i tota mena d’articles de temàtica nadalenca que s’escampin.\nDeu ser Sant Nick - Hi ha moltes maneres de mostrar imatges de Pare Noel al jersei: pot aparèixer en una xemeneia que sobresurt de l’espatlla del jersei o que surt d’una xemeneia enganxada a la part davantera. Com que el nom del joc és hortera, el cel és el límit aquí.\nRetirar - Cobriu el jersei amb molts arcs i cintes de totes les mides, formes i colors nadalencs.\nGo Glitter Crazy - Des de dissenys d’arbres de Nadal i regals fins a barrets de Pare Noel, us sorprendrà de totes les possibilitats amb la pintura de tela amb purpurina vermella, verda, daurada i platejada.\nTema de jersei de parella - Creeu un disseny que en requereixi dos, com ara el cap i la cua d'un ren o el senyor i la senyora Claus.\nTots a la família - Elaboreu un disseny que faci una declaració en el seu conjunt mitjançant paraules o lletres o sigui una família d’elfs o ninots de neu.\nDeixeu que el vostre canell participi - Els jerseis nadalencs de mascotes i propietaris que coincideixen mai no aconsegueixen la gran resposta 'Aww'.\nTema de la pel·lícula de Nadal - Dissenya el jersei d’una de les teves pel·lícules de Nadal preferides, com ara la famosa làmpada de potes de Una història de Nadal.\nAtrapats al Nadal - Tallar un ren de peluix i enganxar els braços, les cames, el cap i les banyes al jersei com si estigués realment atrapat a l’interior. També funciona molt bé amb altres peluixos de temàtica nadalenca.\nPack del Pare Noel - Col·loqueu un sac gran, preferiblement amb un cordó, al jersei i ompliu-lo de caixes embolicades, bastons de caramel i cintes que s’escampin.\nSigues l'arbre - En lloc de decorar el jersei com a arbre de Nadal, també utilitzeu una faldilla d’arbre decorada i una diadema estrella per acabar-ho d’adobar.\nPenjat per la xemeneia amb cura - Assegureu-vos una mitja al jersei i ompliu-los de regals i llaminadures desbordants.\nEnviar Christmas Cheer - Trobeu la targeta fotogràfica familiar de Nadal més lletja que pugueu trobar i utilitzeu-la com a tema del jersei. Punts extra si tots porteu jerseis de Nadal a la foto.\nCrea un segell de Nadal - Creeu un jersei basat en un segell de vacances preferit. Penseu en la possibilitat de crear un sobre que s’obri i es tanqui amb solapes addicionals de material per divertir-vos.\nPoinsettia Power - Són grans, vermells, disquets i fàcils de trobar de falsos en una botiga d'artesania aquesta època de l'any. Utilitzeu una combinació de mides i brillants daurats per crear una afirmació poderosa.\nCap criatura agitava - Decora el teu jersei amb un bonic ratolí de Nadal que porta regals o llaminadures de Nadal.\nEspera - Amb clips o cintes vermelles i verdes, pengeu al jersei diversos articles de vacances, com ara adorns, bastons de caramel i mitges.\nCorbates de Nadal - Trobeu una gran varietat de corbates per a home amb temes nadalencs per fixar-los al coll o a la part superior del jersei. Cerqueu colors i gràfics brillants.\nFes una armilla jersei - Canvieu-lo tallant les mànigues i creant un disseny d’armilla com ara un tema de casa de pa de pessic amb dissenys de galetes i dolços.\nAneu a la ciutat amb Tinsel - Feu tota mena de dissenys de jersei bojos amb oripell brillant i acolorit, com ara corones, arbres de Nadal i adorns.\nEls elfs del Pare Noel al rescat Les cares rodones i somrients amb les galtes rosades rematades amb barrets punxeguts de color vermell i blanc formen un adorable jersei de Nadal. Canviar les expressions facials dels elfs pot afegir-se al factor de ridícul.\nIdees de decoració de festes\nFeu una pancarta de suèter lleig - Dibuixeu un petit contorn de jersei en un full de cartolina per utilitzar-lo com a patró per després traçar jerseis addicionals. Creeu divertits dissenys de jersei usant paper de blocs de retalls, material de ferralla, botons, retoladors de colors o el que tingueu a mà. Talla un tros llarg de corda o cinta de colors i fixa els retalls del jersei amb pinçes.\nCreeu Sweater Trees - Material de jersei embolicat (busqueu un jersei vell per tallar o revisar les botigues de tramesa) al voltant dels cons de poliestireno. Per afegir brillantor, ficar-se en lluentons amb passadors de cosir.\nVesteix les ampolles de vi amb jerseis Els mitjons borrosos amb dissenys de vacances fan que els koozies de vi siguin ideals. Simplement talleu l'extrem del dit i col·loqueu-lo sobre l'ampolla. La decoració addicional de pompons i lluentons vermells i verds s’afegeix a la diversió.\nCaixes de regal de suèter artesanal - Per utilitzar-lo com a decoració de taula o complements per a festes, embolcalleu caixes amb material de jersei i lligueu-les amb cintes de colors.\nCol·loqueu els suéters a les espelmes altes - Feu servir tapes d’ampolles de vi comprades o les vostres pròpies versions casolanes, embolcalleu els espelmes alts amb dissenys de jersei i decoreu-los amb borles i cintes addicionals.\nJocs i avituallaments\nFer concursos - Proporcionar premis als més creatius, originals, divertits i molt més.\nFeu adorns - Per a una activitat especialment divertida per als nens, proporcioneu jerseis de feltre pre-tallats amb cordes fixades a la part superior llestes per penjar a l’arbre. Instal·leu una taula coberta amb paper d’embalar de Nadal i proveïda de subministraments artesanals per decorar els seus adorns.\nOrganitzeu una desfilada de mascotes de Ugly Sweaters - Demaneu als convidats que arribin amb les seves mascotes a jerseis o proporcioneu materials bàsics perquè puguin crear dissenys divertits com a manualitat de festa.\nConfigureu un fotomaton - Decorar amb llums i proporcionar accessoris lúdics com barrets de Pare Noel, corns de ren, orelles d'elfs, nassos de Rudolph i vesc.\nKaraoke de Nadal - Descobriu quins convidats poden tenir les millors i pitjors imitacions de Bing Crosby.\nCaça del carronyer de Nadal - Feu que els convidats busquin diverses icones nadalenques, moltes que es troben als jerseis dels altres.\nCrea etiquetes de regal - Per a una divertida activitat artesanal, reuneix una gran varietat de materials artesans, inclosos papers de colors, cola brillant, tisores, foradat, cintes, adhesius, lluentons i serrells. Proporcioneu patrons de jersei pre-tallats com a base i deixeu fluir els sucs creatius.\nVesteix les galetes de pa de pessic - Cuineu galetes de sucre o pa de pessic amb talladores de galetes en forma de jersei i prepareu una varietat d’aspersions i cobertura perquè els hostes decorin els lletges jerseis.\nPosa porcs en una corona - Coeu els porcs en una manta i poseu-los com una corona de Nadal. Utilitzeu salsa de tomàquet i salsa picant verda per adornar grèvols.\nDecora un pastís de jersei lleig - Podeu trobar paelles de pastissos en forma de jersei en línia. Cuineu un deliciós pastís de vacances decorat amb guarnició i cobertures boges.\nGuarniu les begudes - Utilitzeu productes de neteja de canonades com a cornamenta, pompons per als nassos i ulls apassionats per fabricar gots o gots de rens.\nCoure una pizza en forma d’arbre de Nadal - Els tomàquets i els pepperoni fan uns deliciosos adorns amb massa casolana. Les rodanxes de pebrot tallades i capes es converteixen en una gran garlanda.\nUna de les millors característiques del lleig jersei i festa de Nadal és que no hi ha regles ni formalitats. Gaudeix de la nit!\nidees de recaptació de fons per a preescolar\nQuan és la data de llançament d'Halo Infinite, què va mostrar el tràiler de l'E3 i serà a Xbox One?\nFetus humà momificat fa 2.100 anys a l'antic Egipte 'confós amb un ocell' perquè està tan 'malformat greument'\njocs per a la festa d'oficina\ntemes de quinceança per a l'hivern\ntemes del dia del menjar per a la feina\npreguntes fàcils per a nens\nJocs gratuïts ps4 plus maig 2019


La UPF iniciarà el curs 2020-2021 amb una docència híbrida, però amb els màxims nivells de presencialitat que la situació sanitària permeti\nLa UPF començarà el curs 2020-2021 fent ensenyament presencial, en la mesura en què això sigui compatible amb la situació de salut, i amb tots els instruments necessaris per esponjar les aules i garantir les mesures que recomanin les autoritats sanitàries. Reduir les dimensions dels grups classe, establir torns, desdoblar grups, virtualizar les classes magistrals i adaptar i condicionar espais són algunes de les mesures que s’adoptaran.\nEs posarà especial atenció a garantir una experiència presencial als estudiants de primer curs que accedeixen per primera vegada als campus. Tots els estudiants tindran un pla d'aprenentatge que preveurà també l'acompanyament necessari per a casos de malaltia i d'impossibilitat de seguiment de l'activitat presencial.\nLa UPF treballa des de fa anys en l'adaptació del seu model educatiu als nous requeriments de la societat i del món laboral. Com a universitat presencial, la UPF vol treure el màxim rendiment de l'experiència a l'aula, però proposa fer a distància les classes de gran grup, mentre que suggereix mantenir als campus les activitats formatives en grups petits, on la presencialitat és decisiva per al màxim aprofitament de l'aprenentatge.\nAmb tot, la Direcció i els equips tècnics de la Universitat, amb l’experiència apresa de l'emergència d'aquest darrer trimestre, preveuen diversos escenaris per poder reaccionar ràpidament a les eventuals restriccions de presencialitat que la situació sanitària pugui plantejar.


Imatge aèria presa pels Agents Rurals per controlar la població de flamencs\nS'assoleix el màxim històric des que la colònia de flamencs es va establir a Sant Carles de la Ràpita, el 1992\n03/08/2020 a les 11:27\nEl flamenc s’està reproduint amb molt èxit al delta de l’Ebre, en una única colònia situada a les salines de la Trinitat de la Punta de la Banya. A finals de maig es van recomptar 4.303 parelles mitjançant un vol fotogràfic, gràcies a la col·laboració de la Unitat RPAS del Cos d’Agents Rurals.\nAquest 23 de juliol s’ha realitzat un altre vol per recomptar els polls i avaluar l’èxit reproductor. Les dades indiquen que, en aquestes dates, sobreviuen un total de 3.260 polls, xifra que representa una productivitat de 0,74 polls per parella.\nLa població reproductora de flamenc d’enguany ha assolit el màxim històric des que aquesta au es va establir a les salines de la Trinitat, a Sant Carles de la Ràpita, el 1992. A partir del 2006, es va iniciar una tendència a l’alça en la reproducció d’aquesta espècie, amb un màxim històric de 3.139 parelles el 2009, que es va trencar el 2013. Llavors va començar un període advers de quatre anys -amb valors inferiors a les 1.000 parelles-, relacionat amb problemes amb el gavià argentat (Larus michahellis) i la guineu (Vulpes vulpes).\nA partir de l’aplicació d’accions de control dirigides a ambdues espècies s’han tornat a recuperar i, fins i tot, ultrapassar, els valors del període 2006 -2012.\nEl flamenc és una de les espècies més emblemàtiques del Parc Natural del Delta de l’Ebre. És l’únic lloc de Catalunya on es reprodueix i un dels pocs punts de la Mediterrània on ho fa de manera regular.\nLa població total de flamencs -adults i immadurs no reproductors- presenta fortes fluctuacions estacionals, amb una presència màxima a l’hivern, amb uns 12.500 exemplars de mitjana, i una mínima a la primavera-estiu, amb uns 5.000-6.000 exemplars de mitjana, precisament en el període durant el qual es reprodueix.\nTot i que va fer alguns intents al Delta a les dècades de 1970-80, no és fins al 1993 que el flamenc aconsegueix reproduir-se amb èxit en aquest indret. Al 1992, s’hi van instal·lar 251 parelles, per bé que un vol d’una aeronau a baixa altitud va fer abandonar tota la colònia. Fins al moment, la reproducció ha tingut èxit en 25 ocasions.\nComenta el contingut : Màxim històric de polls de flamenc al delta de l'Ebre aquesta temporada


L'Alt Urgell rebrà la màxima inversió dels pressupostos 2022 de la Generalitat a l'Alt Pirineu, amb 16,7 MEUR — RàdioSeu 107.2 FM: notícies de La Seu d'Urgell, l'Alt Urgell i el Pirineu\nSou a: Inici / Notícies / L'Alt Urgell rebrà la màxima inversió dels pressupostos 2022 de la Generalitat a l'Alt Pirineu, amb 16,7 MEUR\nEl túnel de Tres Ponts aquest estiu, en el tram final de les obres (Foto: arxiu)\nEls pressupostos 2022 de la Generalitat preveuen una inversió territorialitzada de 43,4 milions d'euros a les comarques de l'Alt Pirineu i Aran. I d'aquesta xifra, l'Alt Urgell és la comarca que rebrà el gruix més important, amb 16,7 MEUR. És a dir, més d'un terç del total a l'àmbit pirinenc.\nA l'Alt Urgell, el Govern preveu una inversió de 7,87 MEUR per al condicionament de la C-14 entre Organyà i Montant de Tost. Es tracta del tram de Tres Ponts, on hi està a punt d'entrar en funcionament el reivindicat túnel, ja executat, que ha d'agilitzar el pas per aquesta zona i evitar els riscos del pas pel congost.\nDe la comarca urgellenca, el govern també en destaca els 4,47 MEUR que executarà la direcció general d'Infraestructures de Mobilitat, en operacions de conservació d'obra civil als trams de carretera que depenen dels àmbits de conservació de Ponts, Solsona, i Lleida. La tercera gran partida és a l'aeroport d'Andorra-la Seu, amb 1,7 MEUR per a edificis i d'altres construccions per ampliar els serveis del complex aeri, a més de l'adequació i instal·lació de 7 nous mòduls, atesa la gran demanda actual d'hangars.\nA la Cerdanya, el Govern dedicarà 7,46 MEUR al funcionament de l'estació de muntanya de La Molina, per conceptes diversos com ara producció de neu, maquinària, material de remuntadors, senyalització, telecontrol, explotació d'edificis, carreteres i aparcaments. De la seva part, l'Hospital Transfronterer de Puigcerdà rebrà 550.000 euros en obres diverses, maquinària i aplicacions informàtiques.\nPel Pallars Jussà, la principal partida és 1,4 MEUR per a la línia de tren de la Pobla de Segur, en manteniment de túnels, passos a nivell, senyalització i telecontrol, material i estacions. També rebrà més d'un milió l'Hospital del Pallars (1.027.163 euros), bàsicament en equipament, maquinària, instal·lacions i obres de reforma. I una novetat de l'any vinent són els 400.000 euros per a l'impuls de la ruta cicloturística Lleida-la Pobla de Segur.\nAl Pallars Sobirà, les estacions d'esquí d'Espot i Port Ainè preveuen una inversió de 2.453.240 euros, que es distribueixen en conceptes d'explotació de pistes i edificis, material per a remuntadors, carreteres i aparcaments, neu artificial, i maquinària, entre d'altres. En aquesta comarca, també destaca la inversió de 632.010 euros en l'adequació del conjunt edificat de Casa Bringué de Ginestarre en Alberg de Joventut, Àrea etnològica i Espai Formatiu, i la via ciclista a l'entorn de la carretera C-13 entre Rialp i Sort per valor de 2,1 MEUR.\nA l'Alta Ribagorça, la comarca menys poblada, s'hi destina 4,6 MEUR, dels quals 3 milions són per a l'estació d'esquí de Boí Taüll, després de la seva incorporació definitiva al Grup FGC. Es destinaran a producció de neu, línies elèctriques, maquinària, carreteres, aparcaments, material de remuntadors i aplicacions informàtiques.\nFinalment, a l'Aran, la previsió d'inversió és 1,2 MEUR en conservació d'obres de la carretera del Port de la Bonaigua fins a Esterri d'Àneu. El Govern recorda que l'Aran ja compta amb un finançament específic i directe, al marge del pressupost de la Generalitat i en base al que estableix la Llei de Règim Especial de la vall.


6 restaurants per gaudir de la Mostra Gatronòmica de les Garrigues 2021 - Turisme de les Garrigues\nTorna la Mostra Gastronòmica de les Garrigues del 6 de novembre al 19 de desembre! La Mostra organitzada pel Consell Comarcal de les Garrigues busca fomentar i donar a conèixer la cuina característica de la nostra terra, així com el sabor tan especial que l’oli d’oliva dóna als nostres plats.\nPer tal que puguis anar obrint boca, decidir per quin restaurant començar i puguis reservar, a continuació et compartim els menús que podràs degustar:\n1. RESTAURANT CA LA MARGARIDA de l’Albi\nBotifarres, torrades i oli nou\nMousse de foie-gras amb crema catalana\nCarpaccio de presa a la flama i formatge fumat\nSopa cremosa, bolets i tòfona\nAllada de gambes i ou a 65 graus\nPapillota de faves a la catalana\nBrioix de pollastre rostit i el seu suc\nCalamar, suc d’ibèric i els seus crostons\nÀnec confitat i verdures escalivades\nSopa de mel, mató i garapinyats, i flamet de farigola\nPa, aigua i vi DO Costers del Segre (1 ampolla cada 2 persones)\nCafè, tallat o infusió\nPreu: 36 euros (IVA inclòs)\n*Cal reservar amb antelació d’un dia\n*El menú se serveix per taula completa, mínim 2 persones.\n* Una ampolla de vi per cada 2 persones\nTel. 973 175 719 / 663 562 182\nSi tens pensat passar el dia a l’Albi o fer un passeig després de gaudir de la Mostra, aquí trobaràs algunes propostes.\n2. RESTAURANT LA PLACETA d’Arbeca\nHummus de cigró amb cansalada i dips\nCaneló de bacallà sobre ceba confitada i crema de pebrot escalivat\nTimbal de xai cuit a baixa temperatura amb verduretes a la brasa\n* Cal que demanin el menú tots els comensals de la taula.\n* Se servirà una ampolla de vi per taula o per cada dos menús.\n* Cal reservar taula amb antelació.\n* Si teniu al·lèrgies o intoleràncies, consulteu-nos, si us plau.\nPer fer gana, et proposem fer un passeig per Arbeca o bé fer alguna de les visites que et proposem aquí.\n3. RESTAURANT HOSTAL BENET & +ART oli d’autor de Les Borges Blanques\nDegustació d’olis verge extra +Art oli d’autor amb pa de ronyó de les\nBorges Blanques i els nostres pans\nPolvoró d’oli – Humus de cigró texturitzat amb oli – Cruixents d’espècies – Pa\ninfusionat amb tomata, oli i pernil\nMató de la Lleteria de Talma amb emulsió de figa rostida amb oli +Art i\nzaatar d’herbes de les Garrigues\nEsponjós de préssec de les Garrigues amb crocant d’herbes i codonyat d’oli\nNúvol de cafè – Merenga de mandarina i xocolata – Galeta d’anís\nPa d’elaboració pròpia, aigua, cafè i vi DO Costers del Segre (1 ampolla\ncada 2 persones)\nPreu: 39,60 € (IVA inclòs)\n* Per la complexitat del menú, només el fem per a taules completes.\n4. RESTAURANT MASIA LES GARRIGUES de les Borges Blanques\nTastet de pa i d’olis de la terra\nAmanida de bolets i cansalada amb vinagreta de mostassa\nArròs de muntanya a la llauna\nTimbal cruixent de xai sense feina, Parmentier de patata i poma\nLlom de bacallà amb crema d’espinacs i salsa de prunes al cava\nEsponjós de pa torrat amb xocolata\nCava (1 ampolla cada 4 persones)\nEls vins dels cellers DO Costers del Segre (subzona Garrigues) tindran un 10% de descompte del preu de carta.\nPreu: 36,00 € (IVA inclòs)\n* Cal que demanin el menú tots els comensals de la taula, mínim 2 persones.\n* Important fer la reserva amb antelació de 24 hores.\nSi la teva elecció per gaudir de la Mostra és algun dels restaurants de les Borges, aquí trobaràs tota la informació per descobrir la capital de les Garrigues.\n5. RESTAURANT ELS FOGONS DE LA CARME de Cervià de les Garrigues\nDegustació d’olis i pans locals\nCrema de calçots fumada amb ravioli cruixent de romesco\nCuixetes de guatlla amb escabetx de carxofes\nRisotto de safrà, carpaccio de bou marinat i allioli de tòfona\nBacallà confitat amb oli Besses Premium i cigrons ibèrics\nRosta dolça amb gelat de romer i magrana\nPa, aigua i vi Petit Saó negre (una ampolla per a 2 persones)\nPreu: 39 € (IVA inclòs)\n* El menú se servirà per taula completa.\n* Cal fer la reserva almenys amb un dia d’antelació.\nAbans o després de dinar, et proposem descobrir tots els racons de Cervià!\n6. RESTAURANT MON’S de Tarrés\nXarrup de foie-gras amb crema de castanyes\nTimbal de col llombarda amb poma, panses i pinyons\nCarxofa confitada amb crema de pèsols i encenalls de pernil de gla\nBroqueta de peixos amb salsa de gambes\n½ steak tartare de vedella a l’estil Mon’s (fet davant del client)\nBombó de xocolata farcit de mango, llima i ginkgo\nEls plats estan elaborats amb l’oli de les Garrigues.\nPreu: 27,80 € (IVA inclòs)\n* Aquest menú se servirà els dissabtes i els diumenges.\n* Cal reservar prèviament.\nTel. 660 144 623\nSi la teva elecció és Tarrés, no pots deixar de perdre’t pels seus carrers i veure les seves magnífiques façanes de pedra.\nAprofita la Mostra Gastronòmica per descobrir les Garrigues amb aquestes 8 visites imprescindibles


PETICIÓ A LA SMPRAV DE MESURES URGENTS DAVANT EL BROT EN EL C.P. DONES – agrupaciopresons2\nDavant l’aparició aquest dilluns d’un brot COVID en el C.P. de Dones que amenaça amb descontrolar-se, si és que no s’ha descontrolat ja, i atès que el C.P. de Dones és un centre amb una arquitectura especial i única, on tots els mòduls a excepció de l’especial estan interconnectats, la qual cosa impedeix per complet dur a terme mesures d’aïllament efectives, l’Agrupació de Personal Penitenciari de CCOO hem sol·licitat a la SMPRAV l’adopció de mesures urgents i immediates. Addicionalmente hem demanat també que s’entregui mascaretes homologades a les internes.\nSecretaria de Mesures Penals, Reinserció i Atenció a la Víctima\nDilluns passat, 11 de gener, es va produir un brot de COVID en el mòdul residencial del C.P. de Dones a conseqüències del qual 4 internes, dues de les quals treballaven en la cuina del centre, van donar positiu en el test serològic i van ser aïllades, sent conduïdes de manera urgent al C.P. Brians 1 l’endemà. A conseqüència d’això tot el mòdul residencial ha quedat confinat 14 dies.\nDesprés de realitzar ahir proves PCR a totes les internes del mòdul residencial, han aparegut avui quatre positives més, que novament han estat conduïdes d’urgència al C.P. Brians 1 i el C.P. Puig dels Basses. A conseqüència d’això es realitzaran proves PCR a totes les internes, començant avui mateix pel mòdul polivalent i el d’Infermeria, que són els més pròxims al mòdul residencial i zona de pas obligat. Finalment dos treballadores, una C.S. y una funcionari també han donat positiu a les proves serològiques.\nDonada l’arquitectura i les dimensions del C.P. Dones, és clar que el brot està començant a estar completament fora de control, si és que ja no ho està del tot, i que per això cal prendre mesures de manera urgent i immediata:\nProves PCR immediates i sense cap dilació, no sols a totes les internes del C.P. Dones sinó també a tots els treballadors/es del centre, incloent-hi els/les de les empreses externes que presten servei al centre.\nVacunació immediata i urgent del personal del C.P. de Dones, ja que tot el centre s’està convertint de facto en una unitat COVID.\nAtès que el brot sembla haver entrat en el centre per mitjà d’un vis a vis íntim, sol·licitem així mateix que el comitè de crisi de la SMPRAV es reuneixi de manera immediata per a prendre immediatament i sense dilació mesures urgents per a restringir i fer segures les comunicacions, no sols en el C.P. de Dones sinó en tots els centres per igual. Entre altres coses no és admissible i creiem que és un perill i una autèntica temeritat, que per a poder entrar en el centre per a realitzar un vis a vis intimo o familiar únicament es requereixi als visitants una declaració responsable en comptes d’una PCR negativa.\nBarcelona a 14 de gener de 2021\nCCOO REBUTGEM LA PROPOSTA DE NOU PRP\tPUBLICADOS LOS RESULTADOS DEL CONCURSO DEL CUERPO DE AYUDANTES DE INSTITUCIONES PENITENCIARIAS


“Estic ben convençuda que vull viure la maternitat”\n12 maig 2021 01:51\nEls records són un patrimoni que tens, però no de manera necessària hi són per fer pressió\nRaphel Pherrer | 09 maig 2011\nLaura Juliana Castillo, colombiana de Bucaramanga.\nLa seva mare és psicoorientadora escolar i el pare, llicenciat en matemàtiques, però es dedica al comerç. Laura Juliana es llicencià en ciències empresarials i a vint anys partí tota sola cap a Mèxic per fer feina en una empresa de manufactures, abans de traslladar-se durant un temps als EUA per aprendre anglès. Llavors viatjà cap a França, prop de Versalles, per fer un màster d'economia. Allà va fer amistat amb una parella, ella colombiana i ell mallorquí, els quals decidiren casar-se a Mallorca.\nLa convidaren a noces i ella ho acceptà. Va ser quan va conèixer qui seria el seu home, Simó, nascut a Son Vent d'Establiments -on Chopin i George Sand recalaren durant uns dies l'hivern de 1838-1839- i tot allò motivà, el 2009, la seva vinguda definitiva a Mallorca. Li agrada la música, sobretot la salsa i la cançó francesa, llegeix Saramago i García Márquez, preferentment. Ara per ara, a trenta-dos anys, treballa a Palma, a l'àrea d'educació de l'Asamblea de Colaboración por la Paz, una ONG laica, independent, que realitza arreu del món tasques de cooperació en el desenvolupament, en ajut humanitari i en acció social.\nQuan algú se'n va a viure fora del propi país deixa coses enrere. Què pesa més la melangia o l'ambició personal de prosperar lluny de casa?\nJo crec que els records són un patrimoni que tens, però no necessàriament hi són per fer pressió. Són com una manera de compensar el fet d'estar lluny de casa. I més que d'ambició, en el meu cas, es tracta d'una curiositat per descobrir coses noves i tenir altres vides dins la vida.\nVinguéreu aquí perquè us enamoràreu d'un mallorquí. L'amor marcà el vostre destí.\nSempre hi ha d'haver un equilibri. Tampoc no es poden fer totes les coses només per amor. Jo sempre he estat molt racional a l'hora de decidir, però reconec que quan vaig venir a Mallorca pesà més el fet de donar una oportunitat al cor, que fer-li cas al raciocini.\nDe moment, no teniu fills. Sentiu la cridada de la maternitat o la considerau secundària?\nNo, en el meu cas aquesta cridada cada cop es fa més forta. Fa uns anys, quan vivia a Mèxic, no se'm passava pel cap perquè era molt viatgera i aventurera. La meva germana ja tenia un nin i jo em sentia molt en el paper de tia i pensava: ella els cria i jo en gaudesc. Però amb el temps (jo crec que això deu ser inconscient) veus un nin i comences a sentir més la necessitat de viure el paper de mare.\nQuè és la maternitat per a una dona, des de la vostra òptica?\nJo crec que és una cosa que l'has de viure, perquè es descobreix una altra vida i la dona també es converteix en una altra persona, es fica en una faceta que ho canvia tot, però que també permet experimentar moltes coses, créixer, madurar... Estic ben convençuda que vull viure la maternitat.\nI quant arribi aquesta situació, quines seran les parets mestres quant a l'educació dels vostres fills?\nA partir de tot allò que he vist en altres pares i en el meu cas, com menys diguis i marquis serà millor, perquè el potencial humà que té el nin és tan gran que moltes vegades, per més fer, l'estàs com a retallant, marques tantes barreres que el seu món perd esplendor. Hi ha d'haver un equilibri entre la llibertat i les normes.\nQuan vinguéreu a Mallorca, vàreu percebre, com molta gent, que els mallorquins som tancats?\nJo venia de França, hi tenia un cercle d'amics, però a París sí que són molt individualistes i tancats. I aquí, en canvi, la gent em semblava realment oberta, perquè a Mallorca es pot generar una conversa a partir de qualsevol frase circumstancial, de si plourà o no, i això em sembla molt maco.\nArriba un moment a la vida en el qual una persona se sent segura. Hi heu arribat?\nSí, perquè el fet de comptar amb la família de Simó i amb la meva, que és petitona, a més del fet de tenir una feina, un grup d'amics, doncs això et fa sentir que et trobes a un lloc tranquil. Tanmateix, això no implica una seguretat completa pel que fa al futur professional, perquè avui dia les coses evolucionen ràpidament i, per tant, sempre es podrien presentar canvis.


Inquietud dels pagesos després de la tempesta\nEls afectats per la pedregada de fa onze dies a Ponent esperen les valoracions dels pèrits de l'assegurança i temen per la collita de l'any que ve\nLa pedregada de fa onze dies a Ponent ha deixat una forta incertesa entre els afectats. Els pèrits de l'assegurança han de donar ara la seva sentència i la collita futura està en perill.\nMIQUEL ANDREU LLEIDA Actualitzada el 16/07/2012 00:00\n260x366 Inquietud dels pagesos després de la tempesta / SANTI GONZÁLEZ Inquietud dels pagesos després de la tempesta / SANTI GONZÁLEZ\nQue la del pagès és una feina que depèn de la meteorologia és un fet assumit en l'ofici. Una pedregada com la del dijous 5 de juliol a les comarques del pla de Lleida, però, no l'havia vist mai ningú, per la virulència i per l'abast. Les inclemències del temps són sempre una loteria, però aquest cop ha estat més repartida que mai. La tempesta va iniciar-se al sud del Segrià i es va allargar fins al nord de la Noguera, i va deixar al seu pas 68.000 hectàrees afectades, de les quals 23.000 en molt mal estat. La meitat són a la petita comarca del Pla d'Urgell.\n1. EDUARD BERENGUER\nÉs habitual que es presenti la pagesia com una cosa de gent gran i amb poc futur. De joves, però, també n'hi ha, i força. De fet, cada vegada n'hi ha més. A Miralcamp, per exemple, els agricultors joves hi són majoria. Un és l'Eduard, que amb 26 anys ja en fa set que porta les finques de la família. Després d'unes temporades dolentes, enguany la collita pintava bé. Per qualitat, per quantitat i per les opcions d'exportació que oferia la poca producció que sembla que hi ha hagut a Europa. Però les esperances dipositades en les seves 20 hectàrees de poma i pera se'n van anar en orris en tres o quatre minuts, el temps amb què la pedregada ho va fer malbé tot.\n"No havia vist mai una cosa així. Ni jo ni mon pare, que té 52 anys -afirma l'Eduard-. Hi havia pedregades que agafaven una part del terme, d'altres que n'agafaven una altra. Però, que ho agafés tot, no ens hi havíem trobat mai". Hi ha parcel·les en què no han quedat ni les fulles als arbres. La velocitat amb què queien les pedres -es parla de 100 km/h- ha fet que, a més de caure el fruit, molts arbres hagin quedat ferits i s'hagin trencat molts llucs, cosa que compromet no tan sols la collita d'enguany, sinó també la de l'any que ve.\nL'única sortida que poden tenir ara els afectats és en les compensacions de l'assegurança i que el preu dels cremogenats -és a dir, de la fruita copejada que es destina a fer sucs o purés- no sigui excessivament baix. L'Eduard té clar el grau d'afectació: "Aquí tinc el 100%, no cal ni que baixin del cotxe, ja es veu", diu, fent referència a la visita dels pèrits d'Agroseguro. Una visita que aquests dies tothom espera, i com més aviat millor, perquè les feines i els tractaments habituals al camp s'han de continuar fent, i d'aquestes cures en depèn la collita següent.\n2. RAMON MAYORAL\nA la finca del Ramon, a Golmés, havien començat a collir la nectarina i just quan va arribar la pedregada havien de començar una varietat de préssecs paraguaians. "Ens hi hem quedat a les portes", diu. Ara cal veure com quedaran les peres i les pomes, que no tocava collir-les. A les seves 8 hectàrees afectades, tot i que la pedregada hi ha fet molt mal, no hi ha hagut una destrossa del 100%. I això, segons com, encara és pitjor, perquè obliga el pagès a collir igualment la fruita que queda a l'arbre i haver de mirar i triar peça per peça, amb els costos que això suposa en treballadors, temps i maquinària.\nEll, amb 46 anys, tampoc havia vist mai una tempesta semblant. "En recordo una, un 10 de setembre, que potser va deixar anar més pedra, però era més petita. Aquesta vegada, però, passades dues hores encara trobaves pedres més grans que ous de gallina. M'arriba a enganxar al tros i no en surto viu", comenta. Ara, el disgust no se l'acaba. "És una sensació de buidor, de frustració, d'haver treballat tot un any i de veure com el fruit del teu esforç, compensat dalt de l'arbre, desapareix en uns minuts. Penses que estàs en un malson, que això no pot haver passat, però l'endemà al matí veus que sí que ha passat", explica. El que li sap greu és que aquest fet i el món rural en general no es valorin. "Cap pagès vol viure de la subvenció, com cap persona vol viure d'almoines, el que volem és que la nostra feina sigui valorada, que el nostre producte, que és de moltíssima qualitat, sigui apreciat i tingui un preu just. És l'únic que vol el pagès", conclou.\n3. PERE BOSCH\nEn arribar a la seva finca de Mollerussa, el panorama era "esgarrifós", diu el Pere. Les 20 hectàrees de panís que tenia han quedat totes afectades, amb més o menys intensitat. Amb 63 anys tampoc havia vist mai res d'igual. "N'he vist moltes, perquè l'edat m'ho permet dir, però pedres d'aquest calibre, això mai", explica. Malgrat tot, creu que "més dolenta seria la sensació si no ho hagués tingut assegurat". No són pocs els que, sobretot amb el panís, no havien fet encara un contracte d'assegurança, bastant més barat que en el cas de la fruita. Així com amb la fruita hi ha sistemes de prevenció, a banda de l'assegurança, com les malles protectores -de cost elevat-, amb el panís no passa el mateix. "És impossible posar-hi cap protecció, l'única prevenció possible és l'assegurança". Tothom coincideix, a més, que la pedregada ha agafat aquest cultiu en el pitjor moment possible, el de la floració, que és quan es pol·linitza la pinya.\nEl Pere s'ha trobat amb la sorpresa, però, que alguna pinya s'ha format després de la pedregada, cosa que li genera dubtes sobre com faran la valoració els pèrits. La planta del panís, segons explica, és "duríssima i resistent". Ell collirà la finca igualment, perquè aquest cereal es replanta cada any i, per tant, s'ha de collir. És molt probable, però, que tot acabi derivat cap a la producció de farratges per a bestiar, i això no té, òbviament, el preu que hauria tingut una producció normal.


La pastisseria Santacana de Valls presenta denúncia per les pintades a l'aparador\nL'Ajuntament de Valls mostra el seu suport als responsables de l'establiment\ndijous, 27 de desembre 2018 - 11:02h | Actualitzat a 27/12/2018 11:22h\nPla general de al façana i l'aparador de la pastisseria Santacana de Valls amb les pintades que han aparegut aquest dimecres. | VallsDiari\nEls responsables de la pastisseria Santacana de Valls han presentat aquest dijous, 27 de desembre, una denúncia als Mossos d'Esquadra després de les pintades que va patir el seu establiment aquest dimecres, dia de Sant Esteve. La botiga està situada al bell mig del carrer de la Cort, una de les principals artèries comercials de la capital de l'Alt Camp.\nSuport polític de l'Ajuntament de Valls\nD'altra banda, ahir mateix, diversos regidors del consistori vallenc també van voler expressar la seva repulsa per aquests fets. L'alcalde Albert Batet manifestava «tot el suport a la Pastisseria Santacana», que segons deia ha estat atacada «amb actes vandàlics per tenir cartells #llibertatpresos», assenyalant que «aquests 'komandos' resten impunes per part de l'estat espanyol».\n￼Per la seva banda, el regidor de Comerç i Turisme i delegat de la Generalitat a Tarragona, Òscar Peris, també mostrava la seva solidaritat i assegurava que els fets seran recollits a l'oficina de defensa dels drets civils i polítics. Finalment, la portaveu del Partit dels Socialistes de Catalunya a Valls, Rosa Maria Ibarra, condemnava els fets destacant que «l'incivisme no és acceptable, vingui d'on vingui».\nPintades a l'aparador\nAquest dimecres, 26 de desembre, l’aparador de la pastisseria Santacana de Valls va aparèixer amb pintades. Tota la façana de l'establiment i les vidrieres estaven ratllades amb esprai gris. Els mateixos responsables de la pastisseria van compartir un vídeo on es poden veure totes les pintades al llarg de la façana de l’establiment i van vincular aquesta acció incívica amb els cartells de llibertat per als presos polítics i els llaços grocs que tenen a les portes i l'aparador.


Articles sobre psicooncologia al blog de Psicologia en Càncer\nArticles sobre la psicooncologia: el suport psicològic especialitzat per a les persones amb càncer, els seus familiars i els professionals sanitaris que treballen en l’oncologia.\nEl diagnòstic del càncer suposa un gran impacte per al pacient i la seva família. Canvia la manera com la persona es veu a si mateixa i s’ha d’adaptar a noves rutines i situacions desconegudes. Durant el tractament, sovint, cal afrontar els efectes secundaris i la tornada a la normalitat és lenta i gradual. Algunes persones amb la malaltia poden recaure quan ja es donaven per curades; i no sempre es curen.\nLa psicooncologia ajuda a afrontar totes aquestes situacions, a recuperar l’estat d’ànim i la qualitat de vida i a entendre per què es produeixen determinades reaccions emocionals: por, ràbia, tristesa, incertesa, esperança, etc. Tant a les persones amb càncer com als seus sers estimats.\nEls professionals de l’oncologia (metges/esses, infermers/es, treballadors/es socials, etc) també poden necessitar formació en els aspectes psicològics del càncer, i suport per afrontar moments difícils que, amb el temps, poden afectar la manera com es veuen a ells mateixos i provocar desgast personal i professional.\nEls continguts d’aquests articles aporten el rigor científic a l’hora d’explicar com treballem els psicooncòlegs, per tal que els pacients, familiars i professionals, puguin valorar la possibilitat de demanar ajuda si creuen que la necessiten.\nInici » PSICOONCOLOGIA » Pàgina 8\nSituacions d’urgència en psicooncologia\nLes situacions d'urgència en psicooncologia són aquelles en que es produeix un empitjorament sobtat en l'estat d'ànim d'un pacient amb càncer, un familiar seu o un professional de l'oncologia. Les urgències psicòlogiques, a diferència de les mèdiques, tenen un marge d'unes hores perquè no solen comprometre la vida. Però cal atendre-les de manera preferent per alleujar el malestar i reduir els riscos associats. Aquest article parla de les situacions d'urgència en psicooncologia més habituals, i què s'hi pot fer en l'àmbit professional.\n8 tècniques de l’oncòleg per prevenir el burnout\nL’oncologia es una de les especialitats mèdiques que més fàcilment poden produir sensació de cremar-se professionalment. Els seus pacients pateixen molt i tenen símptomes molt canviants, i els professionals ho veuen cada dia. De vegades les decisions mèdiques no donen el resultat esperat i, en alguns professionals, aquesta frustració s’acumula fins al punt de tenir conseqüències destacables. Però hi ha alguns recursos per a reduir els efectes de l’experiència de cremar-se professionalment. En aquest article trobaràs 8 tècniques de l’oncòleg per prevenir el burnout.\nComunicació familiar en càncer\nQuan una persona té càncer, la comunicació a nivell familiar es pot veure alterada. L’afectació dependrà de l’edat i el rol de qui té la malaltia i dels altres membres de la família. També dependrà de com s’hagi mantingut la comunicació normal abans del diagnòstic. Aquest article pretén donar algunes pautes que facilitin la comunicació familiar en aquestes situacions, per tal que les persones que conviuen es puguin ajudar entre elles.\n10 maneres d’ajudar a una dona amb càncer de mama\nAquest article vol ser útil per a les persones que no saben què fer per ajudar una dona amb càncer de mama: marits, esposes, fills, amics… De vegades la malaltia o el patiment dels demés ens paralitza i preferim evitar parlar del tema.\nEl suport social ha demostrat ser una de les coses més útils quan una dona pateix càncer de pit, tal com ho és amb qui té qualsevol altra malaltia oncològica. No hi ha cap manera de fer que el càncer sigui “fàcil”, però sí que podem alleugerir la seva càrrega.\nPsicologia Positiva en càncer\nLa Psicología Positiva és l’estudi de les fortaleses i virtuts humanes, que permeten adoptar una perspectiva més oberta respecte del potencial humà i les seves motivacions i capacitats.\nPer això resulta útil fins i tot per a les persones que no tenen cap problema, ni cap causa per la qual se’ls podria aconsellar que anéssin al psicòleg: simplement volen descobrir potencialitats que tenen amagades i que els poden ajudar a millorar alguns aspectes de la seva vida o de les seves relacions.


123 alumnes del Solsonès participen al Dia de l’Arbre | Nació Solsona\n123 alumnes del Solsonès participen al Dia de l’Arbre\nQuatre escoles planten per repoblar una explotació d’una mina a cel obert\nAmb l’objectiu de repoblar una mina explotada industrialment i d’aprendre a valorar la importància de plantar un arbre i preservar la natura i el medi ambient, quatre escoles del Solsonès van celebrar el Dia de l’Arbre el passat 8 de març. 123 alumnes de les escoles Arrels i Setelsis de Solsona (primer curs), Vall de Lord de Sant Llorenç de Morunys (cicle inicial) i tots els de la ZER de la Coma van desplaçar-se fins a Guixers per repoblar l’antiga pedrera a cel obert d’on la fàbrica Knauf extreia el mineral per a la fabricació de plaques de guix.\nLes activitats de la sortida es van dividir en tres blocs: la fàbrica, la plantada i a la tarda visita al Museu-Centre d’Interpretació de la vall de Lord. D’entrada, els alumnes dels centres educatius van visitar la factoria guixeresa i van conèixer el procés que segueix el guix des de l’extracció fins a la producció industrial de les plaques. A continuació, els escolars van realitzar una plantada de pins, roures i alzines amb l’ajuda d’alumnes de la Unitat d’Escolarització Externa L’Afrau de Solsona i agents rurals. Aquests els van fer una explicació de les espècies que es planten, la quantitat i la manera de fer-ho, alhora que els donaven diverses recomanacions per dur-ho a terme amb èxit. Posteriorment, els agents rurals van fer pedagogia sobre com mantenir net el bosc i utilitzar caixes niu. Una de les novetats d’enguany ha estat una xerrada sobre el llop, en la qual s’ha parlat del seu habitat, reproducció i altres aspectes per conèixer quelcom de la vida d’aquest animal.\nArrels - Què t’ha semblat la visita a la Knauf?\nNúria: M’ha agradat ja que he vist com es fa el guix i ens han deixat pintar el que volíem.\nJaume: M’ha agradat perquè he vist com es fa el guix.\nSetelsis - T’ha agradat la xerrada del llop?\nMarc: M’ha agradat tot i m’ha semblat molt interessant.\nSetelsis - T’ha agradat la xerrada de la cura del bosc?\nNadir: Molt, ja que ens han explicat els tipus d’arbres i les fulles.\nVall de Lord - Què t’ha semblat plantar un arbre?\nDària: M’ha agradat ja que ha estat el primer arbre que he plantat.\nUEC: Què t’ha semblat el dia de l’arbre?\nBrayan: Ha estat una experiència bonica tant per mi com pels nens ja que els ajudem a plantar.\nA més a més vam tenir la visita de TV3. La periodista Núria Bacardit es va interessar molt per la nostra activitat i ens va fer preguntes a totes les escoles. Es va emetre al Telenotícies Comarques del divendres 9 de març (a partir del minut 21).\nAl de pixelada...\nPer Anònim el 16 de març de 2018 a les 08:09\nÉs una manera de dir què la imatge es de baixa qualitat, senten l’ironia.\nPer Anònim el 15 de març de 2018 a les 22:09\nPer Anònim el 15 de març de 2018 a les 08:57\nLa foto està pixelada? Igual sóc jo què sóc curt de mires... Bonica iniciativa per als nens la què fa aquesta empresa.


Llums, càmera, acció: el cinema s'apodera de Sant Cugat | NacióSantCugat\nLlums, càmera, acció: el cinema s'apodera de Sant Cugat\nFins al gener de 2021 els Cinemes Sant Cugat acolliran diversos festivals de cinema per a tots els públics\nper Anna Mira , Sant Cugat , 15 de setembre de 2020 a les 16:10 |\nPresentació dels cicles i festivals de cinema de Sant Cugat. | Anna Mira\nSant Cugat aposta per una tardor de cinema a la ciutat. Des d'aquest dijous i fins al mes de gener els Cinemes Sant Cugat acolliran el cicle de Cinema d’Autor, els festivals Sang Cugat, Sant Cugat Fantàstic i Anima’t en família i els cicles Gaudí i Halloween.\nUna programació cinematogràfica que arriba en un moment de poca afluència de públic pel coronavirus però les sales de projecció estan adaptades per garantir totes les mesures de seguretat decretades per la Covid-19. Precisament, des de l'Ajuntament, la tinenta d'alcaldia, Esther Madrona, ha fet una crida a la ciutadania per assistir als cinemes de la ciutat. "La cultura organitzada és segura", ha apuntat.\nHo ha dit en la roda de premsa on s'ha presentat l'extensa programació que els Cinemes Sant Cugat acolliran els pròxims mesos, a banda de la programació estable. "Les diferents projeccions intenten aconseguir que la ciutadania entengui que el cinema és un art i una forma d’entendre la vida".\nÉs per això que en els diferents cicles i festivals s'hi pot trobar films de tota mena de gèneres i per a tots els gustos. Els codirectors santcugatencs dels festivals Sang Cugat i Sant Cugat Fantàsic, JR Armadàs i Marc Carreté, han explicat els detalls dels festivals, que se celebren del 17 al 24 de setembre i que comptarà amb l'estrena mundial de Ill: Final Contagium, entre altres projeccions i curts que no deixaran indiferent.\nDijous 17 de setembre es dona el tret de sortida a la nova programació de Cinema d’Autor que s’allarga, amb 14 projeccions setmanals en versió original subtitulada, fins al 17 de desembre. Les entrades es poden adquirir a la web i a les taquilles, a un preu és de 4,50 € (3,50 € per als menors de 25 anys).\nSant Cugat Fantàstic i el Sang Cugat\nEnguany aquest dos festivals s’han fusionat en una edició especial dedicada als assassins en sèrie. La 6a edició del Sant Cugat Fantàstic, que s’havia de celebrar al mes de maig, es va ajornar a causa de la Covid19 els organitzadors van creure convenient programar-los conjuntament al setembre, data prevista per la IV edició de Sang Cugat, el festival de novel·la i cinema negre de Sant Cugat, que també comença a aquest dijous.\n«La marca Sant Cugat ens hauria de permetre convertir el Festival en un referent a Europa»\nConversem amb els codirectors del Festival internacional de cinema fantàstic i de terror de Sant Cugat, Joan Ramon Armadàs i Marc Carreté\nSant Cugat Fantàstic s’inaugura el divendres 25 de setembre amb la Marató de Virus i seguirà amb la Marató de Sang i la Marató de Curts Catalans, que comptarà amb la presència dels directors. Les entrades per assistir-hi es poden adquirir a la web i a les taquilles, a un preu de 5 €. Els abonament d’un dia tenen un cost de 8 € i els de tot el festival 20 €. Els abonaments només estaran disponibles a les taquilles del cinema.\nCinemes Sant Cugat s’afegeix a la celebració del Halloween amb 5 projeccions sobre la temàtica i amb la Nit de terror santcugatenc que ha programat dos films que comptaran amb la presència d’ambdós directors. Les entrades per assistir-hi es poden adquirir a la web i a les taquilles, a un preu de 5 €. Els abonament d’un dia tenen un cost de 8 €.\nEl Cicle Gaudí és una iniciativa per donar a conèixer el cinema fet a casa nostra, promoguda per l'Acadèmia de Cinema Català, amb el suport de la Diputació de Barcelona, per a la projecció de pel·lícules d'estrena en més d’una trentena de pobles i ciutats de Catalunya. A Sant Cugat arribarà el dimarts 22 de setembre i s’allargarà fins al 22 de desembre amb la programació de dues pel·lícules per mes.\nLes entrades es poden adquirir a la web i a les taquilles per un preu és de 4,50 € (3,50 € per als menors de 25 anys).\nIII Festival Anima’t en família\nEn aquesta tercera edició del festival adreçat al públic infantil Cinemes Sant Cugat projectarà 5 pel·lícules en català i una de muda. Les sessions, amb dos passis diaris, es faran del 28 de desembre al 4 de gener coincidint amb el període de vacances escolars per oferir més alternatives d’oci familiar durant les festes de Nadal.\nLes entrades es poden adquirir a la web i a les taquilles, a un preu de 4,50 € (3,50 € per als menors de 25 anys). També hi haurà packs familiars de 3 persones per 10 € i de 4 persones per 12,5 €.\nProgramació Setembre Desembre - Cinemes Sant Cugat.cleaned by naciodigital on Scribd\nCultura , Sant Cugat Fantàstic, Sang Cugat, Esther Madrona, Ajuntament de Sant Cugat, Cinemes Sant Cugat, Sant Cugat, cinema


Escut de Panamà - Viquipèdia, l'enciclopèdia lliure\nL'escut de Panamà fou aprovat oficialment el 4 de juny del 1904. El disseny és obra dels germans Nicanor i Sebastián Villalaz.\n1 Blasonament i significació\nBlasonament i significacióModifica\nEscut ogival, tercerejat en faixa:\nEl cap, partit. Al primer quarter, d'argent, un sabre i un fusell al natural penjats, passats en sautor; originàriament volia significar que s'abandonaven les armes per posar fi a la ruïna causada per les guerres civils, però en la Constitució del 1941 es transforma en una actitud d'alerta en defensa de la sobirania nacional. Al segon quarter, de gules, un pic i una pala al natural passats en sautor, símbols del treball.\nAl centre, una representació pictòrica al natural de l'istme de Panamà amb els dos mars i el cel, el sol a la destra i la lluna a la sinistra, la lluna elevant-se en la nit i el sol amagant-se darrere el turó, marcant les sis de la tarda, hora de la separació de Colòmbia.\nLa punta, també partida. Al primer quarter, d'atzur, un corn de l'abundància d'or, símbol de riquesa. Al segon quarter, d'argent, una roda alada d'or, emblema del progrés.\nCom a timbre, una àguila, símbol de sobirania, mirant cap a la sinistra, sostenint amb el bec una cinta d'argent amb el lema nacional en llatí: PRO MUNDI BENEFICIO ('En benefici del món'); l'àguila, sobremuntada per nou estrelles d'or posades fent arc, en representació de les nou províncies de la república. Darrere l'escut, acoblades, dues banderes estatals a banda i banda.\nL'escut descansa habitualment sobre un camper rectangular de sinople, al·lusiu a la vegetació.\n↑ Si bé al començament no s'indicava quin tipus d'àguila era, segons la llei núm. 50 del 17 de maig del 2006 s'especifica que es tracta d'una harpia, declarada «ocell nacional» l'any 2002.\nBandera de Panamà\nA Wikimedia Commons hi ha contingut multimèdia relatiu a: Escut de Panamà\nPàgina oficial del Panamà – Símbols de la Pàtria Arxivat 2007-06-10 a Wayback Machine. (castellà)\nHeraldry of the World – Escut del Panamà (anglès)\nFlags of the World – Escut del Panamà (anglès)\nObtingut de «https://ca.wikipedia.org/w/index.php?title=Escut_de_Panamà&oldid=26684036»


Tres anys amb una Cerdanyola increïblement comestible! | Cerdanyola Informa\n27 abril, 2016 | Filed under: L'Increïble Comestible | Posted by: cerdanyolainforma\nIncreïble Comestible ja porta tres anys omplint la ciutat d’aroma i verdures. Per continuar tirant endavant, el grup demana més “mans”.\nAquest dissabte a les 11:00hores Increïble Comestible farà una plantada a l’hort de Banús-Serraparera (Plaça del Castanyer). Per participar no cal portar res, “només bon rotllo i moltes ganes, perquè del material ja ens encarreguem nosaltres”, diu el grup promotor. En acabar, també aniran a plantar a l’hort del centre (Plaça Abat Oliba).\nJa fa dos anys que a Cerdanyola va passar una cosa que semblava increïble: alguns dels seus espais van esdevenir comestibles. Des del dia 8 de març del 2014 han passat coses per recordar. Tot va néixer amb un “palet” a la plaça de l’Església i ara ja tenim 2 espais enjardinats que són veritables horts urbans.\nTot ha estat gràcies un grup de ciutadanes que, sota el nom d’Increïble Comestible, han tirat endavant un projecte tant transformador per la ciutat, com educatiu per les persones que l’habiten. Segons el grup, sense la col·laboració ciutadana, “que plantant, regant, ajudant econòmicament al crowdfunding, o bé amb els vostres “likes” al facebook” el moviment no hauria arribat fins on és ara.\nIncreïble Comestible necessita més mans. Aquest és ja el tercer any i, a com diu el grup, “volem comptar amb el teu petit compromís, per poc que sigui, per tirar el projecte endavant, perquè creuen que la nostra ciutat s’ho mereix, ens ho mereixem. No demanem un gran esforç. Imagineu, si cadascuna de les persones que rebran aquest correu destinessin 1 hora al mes a ser “Increïbles”, no només es mantindrien els 2 horts que ja existeixen sinó que aquests espais es farien extensius a tota la ciutat (com passa a Leeds, que hi ha 200000 voluntaris/es!!! Ens encantaria que això passés… sincerament, i estem segurs que a tu també ;)”.


Els Serveis Socials de l'Eliana continuen reforçant l'atenció - Periòdic del Camp de Túria\nL’Ajuntament incrementa els serveis cap a persones vulnerables\nDavant la situació de pandèmia, els Serveis Socials de l’Ajuntament de l’Eliana començaren a desenvolupar en 2020 un Pla d’Intervenció especialment dissenyat per a donar suport a les persones i famílies del municipi més afectades pel Covid-19, una vulnerabilitat que es manifesta en diferents aspectes i situacions de crisi.\nAra, com a novetat, els esforços s’han ampliat a la realització de tràmits i gestions per a les persones positives per contagi, a fi de compensar la seua pèrdua d’autonomia en un moment d’extremada dificultat.\nA més, els Serveis Socials treballen en la prevenció de contagis, amb especial atenció a persones majors, a través de gestions com la compra d’aliments, l’adquisició de medicació i receptes o el suport per al desplaçament a visites mèdiques o altres de caràcter urgent i necessari. Tot això amb la finalitat d’evitar o minimitzar la seua exposició al virus. En aquest sentit, prossegueix el servei de seguiment telefònic d’aquest col·lectiu per a valorar i supervisar possibles situacions de necessitat o aïllament, sobretot en aquelles persones que no disposen d’una xarxa de suport familiar o social.\nAixí, per a complementar l’atenció, s’ha incrementat el servei de suport psicològic amb caràcter preventiu. I és que davant l’augment de situacions d’estrés i ansietat generades per l’actual context, augmenten els serveis d’atenció psicològica a persones majors i positives per Covid-19, amb l’objectiu de mitigar els possibles efectes emocionals derivats.\nA totes aquestes assistències, s’hi sumen la tramitació d’ajudes d’emergència i derivació al Banc d’Aliments a les persones i unitats familiars que han vist reduïts o extingits els seus ingressos econòmics, bé per la reducció de jornada laboral o per la pèrdua d’ocupació, i aquesta circumstància haja pogut implicar una situació de vulnerabilitat per no poder fer front a les necessitats bàsiques. La concessió d’aquestes ajudes depén, en tot cas, dels criteris aprovats en les bases de les Prestacions Econòmiques Individualitzades de l’àrea.\nAlhora, s’han reforçat els serveis i programes existents amb la incorporació de noves persones usuàries al Servei d’Ajuda a domicili, per a garantir la valoració de la situació de Dependència o a través de l’augment de la plantilla de personal.\nTal com ha recordat la regidora de Polítiques Socials, Mª José Valenzuela, en cas que algun veí es trobe en alguna d’aquestes situacions, o que conega alguna persona que poguera estar-ho, pot contactar amb el servei en el 96 275 80 30, marcant les extensions 515 i 504. “La ciutadania ha de saber que tenen a la seua disposició tots els recursos municipals per a fer front a aquesta nova situació”, ha afirmat Valenzuela.\nTags: Covid-19, l'Eliana, persones positives per contagi, Serveis Socials


PRÀCTIQUES D'ESTIU - MIGUEL ÁNGEL REYES - EUHT StPOL\nPublicado por administrador on 17 agost, 2017\nMiguel Ángel i la seva #stpolexperience\nEn Miguel Ángel és alumne del Master in Culinary Arts and Kitchen Management. Format a Reno Nevada (USA), ha cursat el master amb l’objectiu d’aprendre noves tècniques culinàries i perfeccionar les seves habilitats dins la cuina.\nPer donar un bon final a la seva temporada de formació a l’EUHT StPOL, en Miguel Ángel ha decidit fer les seves pràctiques al prestigiós Restaurant Disfrutar, situat a Barcelona.\nEntre d’altres coses, en Miguel Ángel ens ha explicat que al Restaurant Disfrutar li están donant una lliçó vital molt important. Alhora, comenta que li han ensenyat a treballar en equip, una qualitat esencial per ser un bon xef.\nEns alegrem que estigui anant tan bé!\nSobre el Restaurant Disfrutar


Òrgans artificials per avançar en la regeneració celular i la lluita contra la Covid - Real Academia Europea de Doctores\nÒrgans artificials per avançar en la regeneració celular i la lluita contra la Covid\nJun 4, 2021 | Biologia, Coronavirus des del coneixement, Ingressos d'acadèmics, Medicina i cirurgia, Salut\nNuria Montserrat, investigadora de la Institució Catalana de Recerca i Estudis Avançats (Icrea) i de l’Institut de Bioenginyeria de Catalunya, va ingressar com acadèmica de número de la Reial Acadèmia Europea de Doctors-Barcelona 1914 (RAED) durant una solemne sessió que es va celebrar a la seu de la Reial Corporació el passat 31 de maig. L’acte es va poder seguir en streaming a través del canal de YouTube de la RAED, on pot visionar-se. La recipiendària va llegir el discurs d’ingrés “Entendiendo la biología y funcionamiento de las células madre pluripotentes: un viaje en el tiempo para generar miniórganos ‘à la carte’ en el laboratorio”. Li va respondre, en nom de la Reial Acadèmia, l’acadèmic de número i president de l’Institut de Relacions Institucionals de la RAED José Ramón Calvo.\nDoctora en Biologia, Montserrat va desenvolupar en la seva primera intervenció com a acadèmica des d’una òptica divulgativa la regeneració cel·lular i el projecte del grup de recerca que ella mateixa lidera per crear per primera vegada cultius tridimensionals, coneguts entre la comunitat científica com organoides, a partir de cèl·lules mare pluripotents. Aquestes estructures s’assemblen al teixit embrionari de ronyó humà durant el segon trimestre de gestació. Mereixedor del reconeixement de la comunitat científica internacional així com de diversos premis de primer nivell, aquest projecte revela que els cultius tridimensionals mimetitzen aspectes fonamentals durant la formació del ronyó, com la distribució, funcionalitat i organització específica de les cèl·lules.\nAixí mateix, l’estudi permet generar un coneixement fonamental sobre com es desenvolupa aquest òrgan i, al seu torn, facilita el disseny d’experiments focalitzats en el cribratge de compostos terapèutics destinats a la regeneració renal i, recentment, ha permès estudiar l’afectació del coronavirus SARS -Cov-2, causant de la Covid-19, als òrgans. Per dur a terme aquest procés, els investigadors, majoritàriament dones, van fer servir cèl·lules mare pluripotents amb les que han aconseguit recapitular el desenvolupament embrionari del ronyó i van generar els mini-ronyons, als que han seguit d’altres organoides, simulant la duresa del microambient embrionari mitjançant l’ús de biomaterials.\nEn aquest últim gir de la recerca dirigida a l’estudi de l’afectació de la Covid, que incideix específicament en el ronyó en un 40% dels casos, l’equip de Montserrat investiga tant la seva evolució com l’experimentació de fàrmacs per combatre-ho. “Per explorar més a fons la capacitat de la tecnologia d’organoides per identificar tractaments per a la Covid-19, el nostre estudi a més va explorar com el SARS-CoV-2 pot infectar directament els organoides. En conjunt, el nostre estudi al costat d’altres observacions, suggereixen que la infecció per SARS-CoV-2 indueix inflamació en els vasos sanguinis en diversos òrgans com a conseqüència directa de la participació de virus. Tot i així, si bé és cert que els organoides de cèl·lules mare pluripotents humanes poden reproduir la patologia en teixits específics sobre els que es modelen, encara falta demostrar que aquests puguin reproduir símptomes sistèmics associats amb les respostes de tot el cos a la infecció viral”, conclou el seu discurs.\nA la seva tasca investigadora, Montserrat suma la seva tasca com a divulgadora científica i és la comissària de la Biennal Ciutat i Ciència que se celebra a Barcelona centrada en les joves investigadores sota el títol “100tífiques”. La iniciativa pretén donar visibilitat a la rellevància de les dones en la ciència i la tecnologia, tant en la recerca pública com privada, i motivar especialment a les nenes, tot i que també als nens, a l’estudi de la ciència i la tecnologia.\nDiscurs d’ingrés: “Entendiendo la biología y funcionamiento de las células madre pluripotentes: un viaje en el tiempo para generar miniórganos ‘à la carte’ en el laboratorio”\nPreviousVint-i-tresè repte vital: Una gastronomia conscient i sostenible\nNextEl model d’educació superior que deixa la pandèmia\nBioètica i deliberació sobre la Covid-19


La mobilitat en temps de COVID-19, des de la perspectiva municipal - Xarxa MOBAL - Diputació de Barcelona\n08/06/2020 13:48 h.\nLa mobilitat en temps de COVID-19, des de la perspectiva municipal\nEl passat 4 de juny es va realitzar una sessió de treball amb diferents responsables municipals per tal de tractar les estratègies i actuacions municipals davant de la "nova mobilitat".\nEl passat 4 de juny, l’Oficina Tècnica de Mobilitat i Seguretat Viària Local de la Diputació de Barcelona va organitzar una sessió de treball amb diversos ajuntaments de la província de Barcelona per tal d’analitzar les actuacions de mobilitat que s’estan impulsant des de diversos municipis i que tenen per objectiu incorporar els criteris de seguretat i distància interpersonal i preparar el que ja s’ha anomenat “la nova mobilitat”.\nLa sessió va comptar amb la participació de 45 persones, entre ponents i tècnics de mobilitat dels ajuntaments.\nRealitza l’obertura a la sessió de treball la Cap de la de la Oficina Tècnica de Mobilitat i Seguretat Viària Local de la Diputació de Barcelona, Paloma Sánchez-Contador. S’exposa que aquesta sessió pretén ser un espai de trobada, de posada en comú d’allò que estan duent a terme els Ajuntaments en el marc de la crisi actual del COVID-19. S’apunta també, que tenim el repte de frenar l’increment de l’ús del vehicle privat, el qual a ciutats com Barcelona ja està prenent molta rellevància malgrat no haver-se recuperat encara el total de la mobilitat quotidiana.\nTot seguit, en Roger Torrell, tècnic de la mateixa Oficina, i responsable tècnic de la sessió virtual, explica les normes de funcionament, per tot seguit donar la paraula a la Mercè Taberna, tècnica de l’Oficina i moderadora de la sessió.\nIntervencions dels ponents\nDesprés de presentar breument els diferents ponents de la sessió, na Mercè Taberna inicia una breu presentació centrada en els canvis més recents que s’han produït als nostres pobles i ciutats en relació amb la mobilitat, arran de l’aparició del concepte de distància social. De fet, aquest concepte procedeix d’un sociòleg alemany, George Simmel, que va definir la distància social com una forma de preservar l’anonimat a les urbs de finals del segle XIX. Feia referència a algú que està pròxim físicament, però socialment llunyà. Potser per això és segurament més adequat parlar de distància física o interpersonal.\nEn qualsevol cas, hi ha hagut un impacte a escala mundial que ha evidenciat la necessitat d’introduir mesures que garanteixin aquesta distància de “seguretat” en els desplaçaments de les persones -sobretot a peu, en bicicleta i en transport públic. Com a exemple d’aquest impacte a escala mundial, ciutats com Nova York, Paris o Milà, estan actuant en favor de donar més espai al vianant i a la bicicleta. A casa nostra, més enllà de Barcelona, també són molts els pobles i ciutats de la província que han estat realitzant accions per garantir el distanciament interpersonal, i a la sessió d’avui en veurem alguns exemples.\nConsulta i descàrrega de la presentació de Mercè Taberna (Diputació de Barcelona)\nTot seguit pren la paraula en Màrius Navazo, consultor de gea21. En la seva intervenció afirma que la necessitat de distanciament interpersonal no canvia els plantejaments que fa dècades venim fent: la necessitat d’un canvi modal en detriment del cotxe i la moto. Malgrat alguns organismes, fins i tot públics, han llançat el missatge que cal evitar el transport públic i desplaçar-se amb cotxe, la COVID-19 i les exigències de distanciament físic reafirmen la necessitat de donar més espai als vianants, bicicletes, VMP -que són els modes amb menor risc de contagi. D’altra banda, si hem d’incrementar l’oferta de transport públic per compensar les limitacions de capacitat dels vehicles, també caldrà donar més espai segregat al transport públic per incrementar la seva velocitat comercial i augmentar freqüències. Per tant, els plantejaments heretats en relació als transport públic també segueixen sent vigents i, si pot ser, encara més necessaris. En aquest sentit, es proposa aprofitar el moment de mínima contestació en contra de retallar l’estatus quo del cotxe; executar actuacions que ja estaven planificades i projectades però que no s’havia tingut l’oportunitat de tirar endavant; i transformar en base a mesures tàctiques -atesa la rapidesa de transformació que permeten i amb la intenció que siguin accions que esdevinguin permanents.\nConsulta i descàrrega de la presentació de Màrius Navazo (Gea 21)\nA continuació, en Juli Massó, responsable de mobilitat a l’Ajuntament de Viladecans, exposa les diferents actuacions que han dut a terme les darreres setmanes al seu municipi. El primer que es va dur a terme va ser la modificació de les fases semafòriques per afavorir els vianants. També es va senyalitzar que es caminés per la dreta a certes voreres. En concret, aquesta senyalització s’efectuà en els carrers de la xarxa bàsica de vianants del PMUS amb menys de 3 metres d’amplada. D’altra banda, als carrers on hi ha coexistència amb terrasses i compres es va senyalitzar a la vorera la necessitat de la distància social de 2 metres. Aquesta mateixa senyalització es va ubicar a les entrades d’accessos d’hospitals i CAP’s.\nQuan es va entrar a la fase 1, la primera mesura que es va dur a terme a Viladecans va ser limitar l’accés en vehicle privat durant dos caps de setmana a la zona més densa de la ciutat, la Montserratina. La limitació era vigent de 10 del matí a 10 de la nit i només es deixava entrar a vehicles d’emergència. Es permet accedir als residents amb aparcament soterrat i també que els usuaris que haguessin deixat el seu vehicle estacionat a la via pública en poguessin sortir, però no entrar (fins a les 22:00h). També es va prohibir la CiD, qüestió que va aixecar diferents queixes, sobretot els dissabtes, quan encara hi ha força moviment de mercaderies. Dues setmanes més tard, a aquest espai de 15 hectàrees s’hi va afegir l’eix de la carretera de la Vila i el camí del Mar, on també es va tallar la circulació motoritzada. Per últim, també està previst intervenir amb senyalització de “ciclocarrer” en aquells vials d’un sentit de circulació i un únic sentit, pels quals no discorren autobusos i no formen part de la xarxa bàsica viària. Aquests ciclocarrers es defineixen clarament amb senyalització vertical i horitzontal, per tal que esdevingui un espai compartit, de velocitat màxima 30 km/h, i on bicis i VMP circulin pel centre de la calçada.\nConsulta i descàrrega de la presentació de Juli Massó (Ajuntament de Viladecans)\nEn David Viladrich, tècnic de mobilitat de l’Ajuntament d’Igualada, exposa que el seu objectiu ha estat pacificar més espais dels que ja tenien pacificats. La premissa va ser buscar un espai de convivència de vianants, comerços, restauració, transport públic i residents. En concret, un dels principals punts de transformació ha estat la Rambla, transformant-ne un tram a prioritat de vianants i mantenint el pas del transport públic. Encara no s’ha ampliat la zona de càmeres de control perquè el sistema actual no n’ha permès l’ampliació per motiu tècnics. La manca de càmeres comporta que s’hagi observat un cert grau d’incompliment de la restricció de pas dels vehicles motoritzats. També s’ha observat un increment de trànsit en vies paral·leles, malgrat s’hagin convertit a zona 30. En definitiva, segueixen treballant per modificar els hàbits de desplaçament, atès que constaten la dificultat perquè la gent deixi d’agafar el cotxe per a desplaçar-se. En concret, tenen previst la reforma urbanística de la Rambla i instaurar el control d’accés amb càmeres.\nConsulta i descàrrega de la presentació de David Viladrich (Ajuntament d'Igualada)\nL’últim dels ponents, en Ramón Ledesma, assessor de Pons Seguridad Vial, aporta un decàleg d’allò que considera que hauria d’inspirar els canvis de l’actual normativa estatal. En concret, els 10 punts se sintetitzen a continuació:\nDesordre per a l’ordre: malgrat que la normativa actual defineix la circulació dels vianants similar a la de un vehicle (per la vorera dreta, sense aturades, etc.), en el futur caldria tendir a una model de ciutat en regni la vorera i la calçada sigui més aviat una excepció.\nDel propietari a l’usuari: la normativa haurà de canviar per atendre cada vegada més aquest canvi d’hàbits que s’està produint.\nDe les 4 a les 2 rodes: les 2 rodes s’estan tornant molt eficients i caldrà un enfoc normatiu adequat que no generi problemes, sobretot en el cas de les motocicletes i ciclomotors elèctrics.\n“Cirminar por la calzeras” (joc de paraules en castellà): la normativa s’ha estructurat en base a dues infraestructures molt diferenciades: la calçada i la vorera. En canvi, ara cal buscar un concepte intermedi.\nDe l’autorització a la restricció: si bé el segle XX va ser el segle de les autoritzacions, quan es va permetre que s’adquirissin i es matriculessin molts vehicles, ara ens haurem de centrar molt més en la restricció.\nLa pacificació: des del 2011 ja es va dissenyar el primer esborrany dels 30km/h als carrers d’un carril i un sentit. Deu anys més tard encara no s’ha aconseguit que s’aprovi.\nTransferència normativa des del reglament al conductor al reglament del vehicle: progressivament es van transferint errors que comet el conductor a l’automatització dels vehicles.\nFiscalitat: és necessari incorporar la taxació per l’ús en relació als impactes ambientals.\nFiscalització: a banda que la norma existeixi, cal sobretot que sigui acomplerta.\nEl domicili com a nou centre logístic: cal atendre a les novetats que el comerç electrònic comporta en la distribució urbana de mercaderies.\nConsulta i descàrrega de la ponència de Ramón Ledesma (PONS Seguridad Vial)\nUna vegada finalitzada aquesta presentació, s’inicia el torn de paraules. Comença intervenint en David Soler, com a representant de Caldes de Montbuí, per exposar les diferents accions realitzades al seu municipi. Ells han considerat la covid-19 com una oportunitat per executar transformacions que tenien previst i han elaborat una “estratègia COVD”, amb moltes mesures: nous aparcaments per a bicicletes i patinets, hidrogel als vehicles d’autobusos, senyalització perquè la gent faci servir Apps o guants a les màquines de zona blava, tancament al trànsit de carrers del centre durant els caps de setmana, etc.\nA continuació torna a intervenir en Ramon Ledesma per posar l’accent sobre la importància que els canvis normatius s’expressin a través de la Ordenança Municipal. Si els canvis normatius es treballen bé prèviament durant tot el procés, a través de la pedagogia i la comunicació, aleshores aquests amplis consensos s’han de consolidar a l’instrument fonamental, que és l’Ordenança. I , precisament, treballar en la pedagogia i el consens és el millor camí per evitar problemes jurídics posteriors. Els processos de construcció de la norma, l’acompanyament social, cada vegada van agafant més pes, en front de la pròpia tècnica jurídica.\nEn aquest mateix sentit, n’Hugo Moreno pren la paraula per tornar a posar l’accent en el fet que la participació i la informació ciutadana son clau en les mesures que es prenen sobre l’espai públic. Aquesta participació és necessària no només durant l’elaboració del PMUS, sinó també cada vegada que volen executar-se mesures, per tal de garantir-ne el seu èxit.\nPosteriorment, pren la paraula en Lluís Alegre, director de l’àrea de mobilitat de l’ATM, i exposa la rellevància del paper que tenen les empreses en relació amb la mobilitat laboral. Des de l’ATM tenen constància que hi ha empreses que estan recomanant no agafar el transport públic per anar a la feina. En aquest sentit, estan elaborant un petit aplicatiu per a les empreses perquè puguin realitzar un pla de desplaçament d’empreses per al context de la COVID-19. No es tractarà d’un pla d’empreses, sinó d’un pla molt més petit i especial per a l’actual context. D’altra banda, també fa èmfasi en la necessitat que els missatges que llancen els diferents operadors de transport públic i institucions siguin coherents i homogenis entre ells, especialment en relació a la necessitat d’acabar amb els missatges que aconsellen l’ús del vehicle privat. Així, des de l’ATM estan posant l’accent en que el transport públic és un mode segur si se segueixen les recomanacions d’ús de mascareta i rentat de mans.\nA continuació, en Màrius Navazo dirigeix una pregunta a en Ramon Ledesma sobre els canvis que es volen realitzar imminentment durant les properes setmanes, sense haver canviat l’Ordenança Municipal. En concret, pregunta sobre quina seria la cobertura jurídica de canvis de senyalització provisional en color groc. Si hem transformat un carrer a prioritat de vianants amb senyalització provisional groga, és això una bona cobertura jurídica en cas d’accident?\nEn Ramon Ledesma torna a assenyalar la importància del consens de cara a aquests canvis. Si hi ha molta reacció en contra d’aquests canvis serà fàcilment impugnable. Ara bé, el consens social té molt pes si aquests temes entren a la justícia. I una molt bona mostra del consens seria un ampli acord del Ple de l’Ajuntament, per exemple. Per tant, no es un problema en termes estrictament jurídics, atès que els processos legals acaben mirant si hi ha hagut prèviament una tasca de conformitat, un procés executat amb una bona documentació tècnica de la justificació que sigui públic, i una bona acceptació social. D’altra banda, respecte la possibilitat d’accidents, en Ramon Ledesma afirma que si bé cal anar en compte en vies de 50 km/h, en vies de 30 km/h o 20 km/h no cal actuar amb por, i encara menys si la senyalització va acompanyada de canvis físics i perceptius de l’entorn.\nPer acabar, na Betina Verger de l’Ajuntament de Terrassa, pregunta a en Ramon Ledesma si se sap quan s’aprovarà el nou Reglament de Circulació. En Ramon Ledesma respon que actualment està en mans del Consell d’Estat i que caldrà veure si finalment s’aconsegueix la seva aprovació.\nN’Hugo Moreno, cap de la secció de Mobilitat i Seguretat Viària de la Diputació de Barcelona, clou la sessió de treball realitzant unes conclusions finals i exposant què faran a partir d’ara des de l’Oficina.\nEn relació a les conclusions, aporta els següents cinc punts:\nEls nostres pobles i ciutats són densos, amb poc espai per a les persones i molt espai per al vehicle privat. Per tant, per mantenir les distàncies, ens cal més espai per a les persones.\nS’estan fent actuacions tàctiques amb un caràcter de provisionalitat. Està en les nostres mans que puguin agafar un caràcter més permanent, consolidant-se amb obres de urbanització. És una oportunitat que cal aprofitar des de la mobilitat sostenible i, en aquest sentit, la pedagogia esdevé clau per mantenir aquests espais i no fer passes endarrere.\nCal garantir la seguretat jurídica perquè els Ajuntaments tirin endavant mesures noves. Ja hem vist que quant més consens inicial, major seguretat jurídica. Ara bé, en el mig termini caldrà treballar per anar plasmant els canvis a les ordenances municipals.\nEl transport públic requereix una menció especial perquè és el més perjudicat en la crisi. La possibilitat de fer servir la mascareta i no haver de complir amb els 2 metres de distància interpersonal ha d’ajudar a reduir els impactes negatius en la seva rendibilitat econòmica.\nCal posar en valor els PMU i PLSV, que potser estaven al calaix. És una oportunitat per executar-los i, en molts casos, són documents que van ser aprovats amb un ampli consens.\nPer acabar, s’exposa s’està treballant en un recull d’articles, que es publicarà un butlletí MOBAL especial, amb articles d’opinions i reflexions sobre el present i futur de la mobilitat post-COVID.


Teresa Forcades, disposada a donar suport a la llista civil si després hi ha unes altres eleccions\nLa candidata de Procés Constituent diu a Catalunya Ràdio que hi estaria a favor "si hi ha dos passos i al primer es tracta de dir independència sí o no"\n2 min. Barcelona 08/07/2015 09:13\n651x366 Teresa Forcades, en una imatge recent / EFE Teresa Forcades, en una imatge recent / EFE\nTeresa Forcades, candidata de Procés Constituent a les eleccions catalanes, s'ha mostrat disposada a donar suport a una llista civil sense polítics en actiu per al 27-S si després es convoquen unes altres eleccions per escollir el Govern. En una entrevista a 'El matí de Catalunya Ràdio', Forcades ha assegurat que hi estaria a favor "si hi ha dos passos i al primer es tracta de dir independència sí o no", i això "no substitueix que el poble digui quina mena de país vol".\nForcades ha matisat que aquesta és la seva opinió personal, ja que Procés Constituent encara no ha fet cap reunió per valorar el nou escenari, però ha subratllat que seria el més coherent amb la posició favorable el 'sí' en un referèndum d'independència. "Així és com jo entenc la nostra posició clarament", ha explicat Forcades. Sobre la possibilitat de formar part de la llista, ha afegit: "Si la llista és estrictament un substitut del referèndum, jo crec que sí".\nLa candidata de Procés Constituent ha assenyalat que "l'únic escenari negatiu seria que impedís aquesta trobada de tots els que volem l'autodeterminació plena", en referència a la confluència d'esquerres, que ha tornat a defensar: "Té molta força poder fer un bloc que visibilitzi que a Catalunya aquesta voluntat de dir prou i de trencar, aquesta voluntat rupturista i fins i tot de desobediència, té el suport de més d'un 70% de la població".\nEl calendari d'ERC i la CUP: plebiscitàries el 27-S i constituents al febrer


Lijiang Jian Ai Hostel Lijiang Xina - Ofertes d'hotels amb els MILLORS DESCOMPTES EN LÍNIA\n2 Guailiu Lane, Longquan Road, Shuhe, Afores, Lijiang, Xina, 671000 - Veure al mapa\nMés informació sobre Lijiang Jian Ai Hostel\nBen situat a la les escapades romàntiques, la cultura, els paisatges area de Lijiang ciutat, Lijiang Jian Ai Hostel us proporcionarà el millor lloc per a un merescut descans. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAmb una oferta de serveis hotelers superior i ampla gama d'entreteniment, Lijiang Jian Ai Hostel és compromet a que la seva estada sigui el més còmoda possible. Els clients de l'hotel poden gaudir de Wi-Fi gratuït en totes les habitacions, recepció 24 hores, express check-in/check-out, magatzem d'equipatge, Zones públiques amb Wi-Fi.\nTotes les instal.lacions per als clients, ofereixen comoditats destinades a assegurar tot el comfort possible. A més, l'oci que l'hotel ofereix assegurarà que tengui molt a fer durant el dia. Lijiang Jian Ai Hostel és un lloc ideal d'estada pels viatgers que busquin encant, comfort i facilitat a Lijiang.